gu en en en en gu gu gu gu gu gu gu zh en en gu gu en en en gu it en gu gu gu en en en en en gu gu en es en en en gu gu en en en en gu gu en en en en gu gu en en en en en gu gu en en en en en gu gu en en
સમસ્યાઓની વચ્ચે પણ જિંદગી જીવવાની આશા... - Sambhaav News
અચાનક બે મિત્રો ભેગા થઈ ગયા. એક મિત્રે બીજા મિત્રને પૂછ્યું, ‘કેમ છો!’ બીજા મિત્રે જવાબ આપ્યો, ‘મજામાં!’ પેલા મિત્રે પૂછ્યું, ‘ખરેખર, એમ!’ બીજા મિત્રે જવાબ આપ્યો, ‘ખરેખર મજામાં એવું કહેવાય કે નહીં તેની મને ખબર નથી, કેમકે દરેક માણસને બહારના સંજોગોમાં અનેક મૂંઝવણો હોય છે અને આ બધી મૂંઝવણો એક યા બીજા સ્વરૂપે માણસની સાથે ને સાથે જ ચાલે છે. કોઈક પ્રશ્ન કરે કે ‘કેમ છો’ તો આપણે કહીએ છીએ કે ‘મજામાં’, કેમકે હું મજામાં નથી મૂંઝવણમાં છું એમ કહેવાથી કશું વળતું નથી, કારણ કે દરેક માણસને મૂંઝવણ તો હોય જ છે. એટલે તમે જ્યારે તમારી વાત કરો અને કંઈક મૂંઝવણ છે એવું કહો ત્યારે તમારી એક મૂંઝવણ સામે એ બે કે ચાર પોતાની મૂંઝવણો રજૂ કરશે. તમે જ્યારે એમ કહ્યું કે હું મજામાં છું ત્યારે તે પણ કહેશે કે હું પણ મજામાં છું.
ખરેખર મજા શું છે? બહારના સારા સંજોગો? કોઈ પણ વ્યક્તિના બહારના બધા સંજોગો સાનુકૂળ હોતા જ નથી. મૂળ વાત તો માણસની અંદરના મિજાજની છે. કેટલાક માણસો બહુ નાનકડી મૂંઝવણમાં પણ હચમચી જાય છે. જ્યારે બીજા કેટલાક લોકો પહાડ જેવી મુશ્કેલી પણ હસતે ચહેરે ઉપાડી લે છે. કેટલીક વાર એવું બને છે કે માણસને પોતાનું દુઃખ ગાવું ગમે છે, કેમકે તેને સહાનુભૂતિ જોઈએ છે. એવા પણ ઘણા માણસો હોય છે જેમને બીજાઓની સહાનુભૂતિની એટલી ભૂખ નથી. એ લોકો જાણે છે કે જિંદગીની આ બાજીમાં સુખ અને દુખનાં પાનાં છે અને ચીપીને સુખનું પાનું ઉપર લાવવું પડે છે અને દુખનું પાનું એ અંદર ક્યાંક ગોઠવી દે છે.
આપણે ખાસ કરીને જોઈએ છીએ કે ઘણા બધા માણસોની તકલીફોને શરીરની પીડારૂપે  પ્રગટ કરે છે. તમે કોઈને મૂંઝવણમાં મૂકો ત્યારે પ્રશ્ન કરો છો ‘કેમ ભાઈ શું થયું?’ પેલો માણસ જવાબ આપે છે. ‘ખાસ કંઈ નહીં. મારું માથું બહુ દુઃખે છે. દુઃખાવાની બે-ચાર ગોળીઓ પણ ખાઈ ગયો પણ કંઈ ફરક પડ્યો હોય એવું લાગતું નથી. મને લાગે છે કે મારા ફેમિલી ડૉક્ટર પાસે જવું પડશે.’ ફેમિલી ડૉક્ટર પાસે એ દવા લેવા જતો નથી, કેમકે માથાના દુઃખાવાની બધી દવા તો એની પાસે છે જ. તેને તો પોતાના ડૉક્ટર પાસેથી એવી હૈયાધારણ જોઈએ છીએ. ડૉક્ટર જ્યારે કહે કે તમારો સ્વભાવ ચિંતાવાળો લાગે છે, કાં તો પછી કામનું ભારણ છે. બાકી બીજું કંઈ નથી.’ એ ભાઈ ડૉક્ટરને પૂછે છેઃ ‘મગજમાં કંઈક ક્લોટ કે ગાંઠ જેવું તો નથી ને?’ આપણે જોઈએ છીએ કે નાનામાં નાની વ્યાધિની પાછળ માણસને મૃત્યુનો અગર અસાધ્ય રોગનો અજ્ઞાત ભય સતાવી રહ્યો છે. મોંએથી તો એ કહે છે કે મને આવી પીડા ગમતી નથી. આના કરતાં તો ભલે મોત આવે અને ભલે પડદો પડી જાય.’ માણસ ગમે તે બોલે પણ કોઈ પણ માણસને જિંદગીના આ નાટકના ત્રણ કે ચાર અંક પૂરા કરવા છે અને નાટક નાનું હોય કે લાંબું હોય તેને નાટકનો સુખાંત જોવો છે. આપણે સૌ કોઈ જાણીએ છીએ કે આપણે કબૂલ કરીએ કે ના કરીએ દરેક માણસમાં જીવવાની ઇચ્છા-જિજીવિષા પ્રબળ હોય છે. પાંચમા માળેથી આપઘાત કરવાના ઇરાદે નીચે પડતું મૂકનારને એક ઉમેદ હોય છે કે ભલે એનાં હાડકાં ભાંગે પણ પોતે મરી તો નહીં જ જાય.
આમ જુઓ તો ઘણા બધા માણસો ફિલસૂફની અદાથી કહે છે કે જીવન એ તો ખાલી પાત્ર છે. ખરેખર એમાં દૂધ પણ નથી અને અમૃત પણ નથી. ભગવાને જન્મ આપ્યો તો સુખ કે દુખમાં જીવવું પડે છે. છેવટના અંતની ખબર તો છે પણ ગમે તેવાં દુખો અને ગમે તેવી સમસ્યાઓ વચ્ચે પણ એમ થાય છે કે અંત જેટલો મોડો આવે એમ સારું. દીકરો પરણાવ્યો, દીકરીને સાસરે વળાવી, બંને મંગલ પ્રસંગો, પણ એમ થાય છે કે મારા દીકરાને ત્યાં એક સંતાન થાય, દીકરો કે દીકરી જે મને દાદા ટહુકો કરે! આ તૃષ્ણા માણસને ગમે તેટલી કઠિન પણ લાંબી સફર કરાવે છે. એક વૃદ્ધ મરણ પથારીએ હતા, જીવ જતો ન હતો. સંબંધીઓએ પૂછ્યું કે તમારા મનમાં ક્યાંક કશોક કાંટો છે. કહો એ કાંટો શું છે અમે કાઢી આપીએ.’ વૃદ્ધે કહ્યું, ‘આમ જુઓ તો બીજો કોઈ કાંટો નથી. મારી પુત્રવધૂને નવમો મહિનો જાય છે. એ જે બાળકને જન્મ આપે – દીકરો કે દીકરી – એનું પ્રથમ રૂદન સાંભળીને જવું છે! એ પ્રથમ રૂદન હું સાંભળીશ અને હસતા ચહેરે દુનિયા છોડ દઈશ. બસ આટલી જ ઇચ્છા છે અને મને એમ થાય છે કે આજ સુધીના જીવનમાં બધું મળ્યું અને ઘણું બધું ના મળ્યું. એ બધા હિસાબનો સરવાળો મારાં પૌત્ર કે પૌત્રીના પ્રથમ રૂદનને હું સાંભળીશ ત્યાં જ મારી જીવનકથાની સમાપ્તી.’
કોઈ પ્રશ્ન કરે કે આવું કેમ? એનો જવાબ એ છે કે પૌત્ર કે પૌત્રીની ઝંખના કરનાર એવું માને છે કે મારે ત્યાં બીજી પેઢી અવતરે તો મને એમ લાગે કે હું એમના થકી જીવતો છું. મારી જિંદગીનું કોડિયું ભલે બુઝાય પણ એ કોડિયાની વાટ સળગાવીને જાય.
Nextરાજસ્થાનમાં CRPF ટ્રક ખીણમાં ખાબકતાં 2 જવાનો સહિત 5નાં મોત »
Previous « VIDEO: ખેડૂતોનાં આંદોલનની અસર ગુજરાત સુધી, દૂધ અને શાકભાજી રસ્તા પર ફેંકી સપ્લાય કર્યું બંધ
શુકન-અપશુકનથી જિંદગીની બાજી ના રમાય…
સ્વજનોની પીડાનો અનુભવ જ ખરો પ્રેમ છે…
દોસ્તી અને વફાદારીઃ આપણે વિશ્વાસ ક્યાં મૂકવો…
PM મોદી ગુજરાતની મુલાકાતે, આણંદ-કચ્છ-રાજકોટમાં વિવિધ યોજનાનું કરશે લોકાર્પણ
અમદાવાદઃ વડા પ્રધાન નરેન્દ્ર મોદી ફરી એક વાર ૩૦ સપ્ટેમ્બરે એક દિવસ માટે ગુજરાતના પ્રવાસે છે. વડા પ્રધાન આણંદ, કચ્છ…
પાક.ને રોકવામાં નહીં આવે તો દુનિયાને ભરખી જશે આતંકનો આ દાનવ: સુષમા સ્વરાજ
વિદેશ પ્રધાન સુષમા સ્વરાજ સંયુક્ત રાષ્ટ્ર મહાસભા (UN)માં સંબોધન કરતા પાકિસ્તાન પર આકરા પ્રહાર કર્યા છે. સુષમા સ્વરાજે કર્યું કે…
આશુતોષની લાશ પડી હતી ત્યારે પોલીસકર્મી ફોન કરીને રૂપિયાની કરતા હતા ઉઘરાણી
અમદાવાદ શહેરના વટવા વિસ્તારમાં રહેતા આશુતોષ ભટ્ટે ગળાફાંસો ખાઇને કરેલી આત્મહત્યાના ચકચારી કિસ્સામાં એક પીએસઆઇ તેમજ કોન્સ્ટેબલ પણ રૂપિયાની ઉઘરાણી …
મોડાસામાં સાડા ત્રણ વર્ષનો ‘જલ’ ડૂબ્યો પાણીમાં
અમદાવાદ: અરવલ્લી જિલ્લાના મોડાસા તાલુકાના લિંભોઇમાં પટેલ પરિવારના એકના એક પુત્રનું રમતાં-રમતાં હોજમાં પડી જતાં મોત નીપજ્યું હોવાની ઘટના બની…
PM મોદીએ કહ્યું, રાષ્ટ્ર માટે જરૂરી છે શિક્ષણ અને નવીનતા…
વડાપ્રધાન નરેન્દ્ર મોદીએ જણાવ્યું કે જ્ઞાન અને શિક્ષા માત્ર પુસ્તકમાંથી ન હોય શકે તેમજ શિક્ષાનો હેતુ વ્યક્તિના દરેક પાસાનો સંતુલિત…
શું લોકસભા સાથે યોજાઇ શકે છે બિહાર વિધાનસભાની ચૂંટણી ?
લોકસભા ચૂંટણી 2019ને લઇને દેશભરમાં રાજકારણમાં ગરમાવો જોવા મળી રહ્યો છે. રાજકીય દળો વચ્ચે ગઠબંધનને ચર્ચાઓ અને અટકળોનો દોર ચાલી…
All Rights Reserved View Non-AMP Version